Logona Esau

Logona Esau (s. 2. maaliskuuta 1987 Nauru) on tuvalulainen painonnostaja. Hän kilpailee alle 69-kiloisten sarjassa.

Esau teki historiaa voittaessaan pronssia Etelä-Tyynenmeren pienten valtioiden kisoissa vuonna 2005, sillä tuolloin hänestä tuli maansa ensimmäinen kansainvälisessä kilpailussa mitalin voittanut urheilija. Vuonna 2007 hän voitti hopeaa työnnössä Etelä-Tyynenmeren kisoissa tuloksellaan 141 kiloa. Esau osallistui samana vuonna myös MM-kisoihin, joissa hän sijoittui 54:nneksi. Vuoden 2008 olympialaisissa hän oli maansa lipunkantaja ja 21-vuotiaana myös joukkueen vanhin. Esau sijoittui kisoissa 23:nneksi yhteistuloksellaan 254 kiloa. 

 Lähteet 

Luokka:Tuvalulaiset painonnostajat Luokka:Vuonna 1987 syntyneet Luokka:Elävät henkilöt